Lietuvos Respublikos vadovybės apsaugos tarnybos viešųjų pirkimų komisija atlieka Arkinių metalo detektorių pirkimą. Pirkimo Nr.6609292

	Informuojame, kad 2026-02-22 CVP IS susirašinėjimo priemonėmis gautas tiekėjo klausimas. Pateikiame tiekėjo klausimus ir perkančiosios organizacijos atsakymus.

Tiekėjo paklausimas: 
Atsižvelgdami į techninės specifikacijos 24 punkto reikalavimą, pažymime, kad galutiniai jautrumo lygiai negali būti nustatomi ar garantuojami neįvertinus konkrečios aplinkos sąlygų. Jei aplinka (ypač modulinės konstrukcijos metalinis pastatas) nėra tinkama, itin aukšti jautrumo nustatymai gali būti fiziškai nerealūs ir praktiškai neįgyvendinami be klaidingų suveikimų, kadangi prietaisų veikimą riboja objektyvūs fizikos dėsniai.

Visi arkiniai metalo detektoriai iš esmės naudoja tą pačią technologiją, todėl jų veikimo galimybes riboja tie patys fizikiniai principai.

Galime atlikti preliminarius bandymus ir pateikti bandymų ataskaitas, tačiau negalime iš anksto garantuoti konkrečių jautrumo lygių, kadangi jie tiesiogiai priklauso nuo realių aplinkos sąlygų ir tikslios įrengimo vietos.

Perkančiosios organizacijos atsakymas:

1. Konkurso dalyvis, teikdamas pasiūlymą, turi pateikti dokumentuotus bandymo rezultatus, kaip nurodyta techninės specifikacijos 24 punkte. Jeigu konkurso dalyvis neturi galimybės atlikti  bandymų nurodytose sąlygose, perkančioji organizacija gali suteikti vienodas galimybes testuoti arkinius metalo detektorius realiomis aplinkos sąlygomis, kuriomis jie bus naudojami ateityje. Atkreipiame dėmesį, kad bandymai turi būti atliekami prieš pateikiant pasiūlymą
2. Prieš sutarties pasirašymą Perkančioji organizacija pakartotinai atliks bandymus su tiekėjo, pripažinto laimėtoju, pasiūlytu arkiniu metalo detektoriumi.
Nukeliamas pasiūlymo pateikimo terminas iki 2026 m. kovo 16 d. 

